LidanRubinov/Halacha-QA huggingface dataset:
שאלה: נדר שלא בטוח שנדרתי: לרב, מה יעשה שיש לו ספק אם נדר עד שימצא מקום להתרת נדרים, זה יהיה אסור עליו?
תשובה: לא פורט מה הספק!! לעצם השאלה כותב הרמב"ם (נדרים ט, ד) "כל ספק נדרים להחמיר ". ולכן אסור אלא אם כן יתירו לך.
שאלה: נטילת ידיים בבוקר כשצריך לשירותים: האם כשאני קמה בבוקר, ונצרכת לנקביי מותר לי לברך קודם על נטילת ידיים, שכן אסור לברך כשנצרכים לנקבינו? מה עושים? מראש.
תשובה: הסדר הנכון בבוקר הוא: מיד כשאדם קם בבוקר עליו לומר "מודה אני...". לאחר מכן הוא צריך ליטול את ידיו שלוש פעמים לסירוגין (ימין, שמאל וחוזר) ואם הוא צריך לשירותים לא יברך כלל, ולאחר שיצא מהשירותים יטול ידיו שוב שלוש פעמים לסירוגין ויברך על נטילת ידיים וברכת "אשר יצר" (אם לא ברך כבר).
שאלה: תספורת לפי ההלכה לגבי הספר: לך כבוד הרב הייתי מעוניין לדעת שאלה בהלכה. האם מותר לספר ירא שמיים לספר על מספר 0? יש לציין שהספר עובד בסביבה חילונית והיא דורשת תספורות כאלה וזה מקור ההכנסה שלו. נא לפרט לי את הלכה לעומקה לכל הצדדים, אם להקל אם להחמיר?
תשובה: אסור להקיף פאת הראש, והכונה שלא לגלח ממקום צמיחת הפאות מעל האוזן עד כמעט סוף האוזן. האיסור הוא מהתורה. והאיסור חל על המקיף (הספר) והניקף (המסתפר). אין ברירה וחייבים לומר למעביד שאין באפשרותך לספר כך בשום אופן. ה' יצליח דרכך ותראה ברכה בחומר וברוח.
שאלה: פדיון הבן: ברצוני לקיים פדיון הבן.נישואים שניים בראשונה יש ילדים ובשניה יש בן ראשון בלידה רגילה, האם עושים פדיון?
תשובה: בפידיון עושים לילד הראשון שנולד לאמא ואין הדבר תלוי כמה ילדים יש לאבא. לכן, אם זה הילד הראשון של האמא, וגם היא לא הפילה קודם לכן, הרי שחייב בפידיון.
שאלה: חימום אוכל משבת ליום טוב: יש לנו פלטת שבת. ורצינו לחמם עבור שבועות את האוכל וזאת טרם יצאה שבת. לצורך כך ביקשתי מאחד מבני הבית שיטעם את האוכל המחומם מהפלטה טרם יציאת שבת ואז יצא שהאוכל חומם עבור שבת. האם נהגתי נכון? האם זהו הפתרון ההלכתי?
תשובה: זו הערמה, ובוודאי שאסור.
שאלה: התפילין שקנו לי בבר מצוה: אני מתחזק כבר הרבה בזמן ורציתי לשאול שאלה לגבי תפילין. בזמן שהיה לי בר מצווה שזה לפני שנתים וקצת עוד לא הייתי דתי ולכן קנו תפילין בהמה דקה לאחר שהתחזקתי הבנתי שתפילין של בהמה דקה לא עמידים להרבה שנים וגם ראיתי בעצמי שהתפילין שלי לא נשמרו במאה אחוז ויש הבדל בינם לבין בהמה גסה ובטח שבין הפרשיות מה עלי לעשות? כדאי לקחת אותם לבדיקה או לנסות לבקש מהורי לקנות תפילין בהמה גסה?
תשובה: ב"ה לך. שמחתי מאוד לשמוע על הרצון שלך להניח תפילין כשרות וטובות. זה ממש חשוב מאוד מאוד. היום אנו חיים במצב חדש, שבו יש ברוך ה' אפשרות לקיים המון מצוות ביתר הידור וכשרות ממה שהיו יכולים לעשות בשנים עברו. בעבר, רוב רובם של האנשים היו מניחים תפילין של עור בהמה דקה, כי לא היה עור בהמה גסה, וגם לא כל כך היו בקיאים להכין תפילין מעור בהמה גסה שיהיו מהודרות. לכן, כל הכבוד להורים שלך שקנו לך תפילין, והשקיעו בכך כסף רב. זה מאוד מאוד חשוב. ובכל זאת, כדאי מאוד לתת אותם לבדיקה, לראות אם הן ר. ודאי שיותר טוב שיהיו לך תפילין של בהמה גסה, אך אתה לא יכול לדרוש זאת מההורים שלך, שהם לא מחוייבים לך בזאת. אתה כן יכול לבקש מההורים, להסביר להם את חשיבות הדבר, ולהביע להם את הרצון העז שלך שתזכה להניח תפילין מהודרות מבהמה גסה. כמובן שתוכל להציע להם לעזור להם למצוא את האפשרות לקנות תפילין יותר זולות אך חשוב שתבין אותם, שגם אם הם לא מוכנים, זה מאוד הגיוני ו ר, שהרי תפילין מבהמה גסה עולה הרבה כסף, ולא תמיד הם יכולים להשקיע את הסכום הזה. המשך להתקדם, המשך להשקיע, ותזכה להמון המון הצלחה. אשמח לעזור לך בכך ובעוד דברים, ממש בכל מה שאוכל, הן בלימוד תורה, והן בהדרכות ובכל מה שתרצה. הרב יצחק גרינבלט zahig1 gmail.com
שאלה: קריאת שמע: מי חיבר את קריאת שמע שעל המיטה?
תשובה: קריאת שמע על המיטה היא, בנוסף לפסוקי קבלת עול מלכות שמיןם, פסוקים המיועדים לשמירה. חכמינו תיקנו לומר קריאת שמע וברכת המפיל. במשך הזמן נוספו קטעים נוספים לקריאת שמע, ולכן יש גם נוסחים שונים. יש קטעים שנוספו עוד בזמן הגמרא ויש שאחריה.
שאלה: בד"ץ העדה החרדית: האם יש עניין או חומרה לא לקנות מוצרים בעלי השגחת "העדה החרדית" בשל התנגדותם לציונות ולמדינת ישראל? לגבי עניין זה עיינתי בסיפור על הרצי"ה אשר במוצאי שבת מסוים לא היה בנמצא יין להבדלה אלא רק יין בעל השגחת ה"עדה החרדית" והרצי"ה לא היה מוכן לקדש עליו אלא עד אשר הביאו לפניו יין בעל השגחה של הרבנות הראשית. אשמח לתשובה מעמיקה בעניין אם אפשר.
תשובה: כאשר דתיים עושים חרם על רשת שאינה שומרת שבת, הם מתכוונים לאלץ את הרשת לשמור שבת, לכן אדם פרטי הוא כטיפה מן הים. במקרה של "העדה החרדית", אין הטלת דופי בעצם הכשרות, ולא נראה שזה יועיל לשנות את ההשקפה שלהם.
שאלה: הדרכה בבני עקיבא: הרב, אני כרגע מדריך בסניף בני עקיבא מעורב בנים ובנות בכיתה ח ולאחרונה אני מתלבט אם להמשיך בהדרכה או לעשות שינוי או לעזוב. ואני אסביר, מצד אחד אני "הדוס" של הסניף אני משתדל לשפר את שמירת קדושת בית הכנסת והתפילה בסניף (כעת המצב לא מזהיר), להרבות שיעורי תורה (כרגע יש שיעור אחד שבועי שאני מארגן ואני מקווה שיהיו עוד שניים) ובשבט שאני מדריך אני משתדל להעביר לחניכי ערכים של תורה, אהבת הארץ והעם ועוד ואני נותן להם דוגמא אישית טובה. מצד שני, אני מדריך יחד עם מדריכה יפה שמתלבשת לפעמים לא לגמרי צנוע, וחלק מהמדריכות האחרות בסניף מתלבשות לא צנוע ויש לי חניכות שחלקן מתלבשות לא צנוע וזה מביא אותי לראיות אסורות וקצת הסתכלויות ומחשבות אסורות, ובכלל, לאחרונה הבנתי שעצם השהות בסניף מעורב והפעילות בבני עקיבא והקרבה לנשים שכרוכה בו היא בעיה, ועוד שאם לא הייתי מדריך אני יודע שחלק מהזמן שהיה מתפנה לי הייתי מקדיש ללימוד תורה. אני מבקש מהרב עצה מה הרב חושב שייטב בעיני ה לעזוב או להישאר? ואם להישאר איך לצמצם את הבעיות בצניעות? מראש.
תשובה: שאלה קשה שאלת. אין לעשות מצווה הבאה בעבירה, ולכן אם אתה מרגיש שאתה עובר על עבירות אזי תעזוב. אולם אם הדברים לא מוחלטים וגם אם לא תהיה מדריך תכשל באותם דברים במקום אחר או לחילופין אם תצליח לגרום לכך שאין זה ודאי שתכשל ואולי תעמוד בנסיון, אזי יש מקום להישאר. למי שבא להשפיע ולתרום ובא בלב טהור יש סיעתא דשמיא מיוחדת לעמוד בנסיונות ולא להיכשל. בנוגע למדריכה תצנן את הקשר עימה. תדבר איתה רק דברים הכרחיים. תשתדל לא להתבונן למקומות שאתה נמשך להתבונן.
שאלה: גוי שמציל יהודי: מה יחס ההלכה לגוי שמציל יהודי? למשל לא יהודי שנלחם ומגן על יהודים?
תשובה: צריך להכיר טובה למי שעשה טובה, ולא משנה מי הוא. הכרת טובה ביהדות זה דבר גדול. יש זכות גדולה לחסידי אומות העולם מהשואה, שהצילו יהודים למרות הסכנה.
שאלה: הזמנת חברות שלא יתפללו: עוד מעט החופש הגדול מגיע.ואני רוצה להזמין את חברותיי לישון אצלי.אבל לצערי הן לא מתפללות,ואני שואלת אם זה ר שאני אזמין אותן ואתן להן לאכול,וכו מבלי שהן יתפללו. ודרך אגב,אם אבקש מהן (אפילו בנימוס) להתפלל הן אולי יראו את זה ככפייה,אני ארגיש לא בנוח לבקש מהן.כי לצערי גם בבית הספר הן לא מרבות להתפלל. מראש!
תשובה: אין בזה בעיה, את לא מכשילה אותם וזה לא קשור אלייך שהם לא מתפללות.
שאלה: תפילה ובית כנסת: לאחרונה התגלה בבית כנסת מסויים מספר אנשים שנוהגים לשתות משקה חריף ערק באמצע תפילת שחרית של שבת. כשהרב העיר להם ואסר להמשיך מנהג זה הודיעו לו אותם ששותים שהם יפסיקו להגיע להתפלל והודיעו לרב שהם באים לבית הכנסת רק בגלל שהם מעוניינים במפגש חברים הזה. לשם כך הנהיג הרב באופן קבע שיעשו קידוש לאחר התפילה, אלה שהדבר לא עזר והם גם שתו בהחבה בזמן התפילה ובקידוש הרבו לשתות עד כדי כך שחלק מהמשפחות התלוננו בפני הרב, שבעליהן וילדיהן מגיעם שיכורים לבית ביום שבת. הרב הורה להפסיק את הקידוש וכתוצאה מכך חדלו להגיע אותם אנשים לבית הכנסת. שאלתי היא: א. האם אסורה שתייה של משקה חריף באמצע תפילת שחרית של שבת? ב. האם על הרב ללכת לביתם ולשדלם שיחזרו לבית הכנסת? ג. חלפו 3 שבועות ואותם אנשים מבקשים לשבת עם הרב. האם על הרב לשבת איתם בכלל? ד. מה המלצת כבוד הרבנים כיצד לנהוג עם תופעת אנשים כאלה? ויישר כוח
תשובה: א. ללא שום ספק. ב. לא, הרב אחראי קודם כל על כלל הציבור וסדרי בית הכנסת, ורק אח"כ על טובת האנשים הפרטיים. ג. אם הם מבקשים אפשר לשבת אתם אך לא לוותר על העקרונות שקבע בביהכנ"ס. ד. זהו תפקידו של הרב לטפל בענין כיון שהוא מכיר את מקומו והוא צריך לגבש דעתו, ואם ירצה להתייעץ הוא יחליט עם מי ועל מה.
שאלה: פתיחת מקרר בשבת: ברשותנו מקרר בו ישנם 2 מפסקים קטנים (מיקרוסוויצים) המנתקים את הדלקת המנורה בעת פתיחת הדלתות בשבת. בשבת האחרונה יצא ממקומו (יכול להיתפס לפני שבת) אחד המפסקים כך שרק דלת אחת בעת היפתחה הדליקה את מנורות המקרר. הוריתי לבני משפחתי להשתמש רק בדלת השניה ששם המיקרוסוויץ עדיין היה לחוץ. בני משפחתי הקפידו להשתמש רק בדלת שאינה מדליקה אור אך לעיתים התבלבלו ופתחו את הדלת "המקולקלת" כך שנדלק אור, בהמשך קראו לביתי הקטנה (בת 6) שתסגור את הדלת. שאלתי : האם נכון היה לקרוא לביתי הקטנה להחזיר את מתג ניטרול המנורה בשבת (ללחוץ את המיקרוסוויץ) ובכך למנוע מכשול משאר בני משפחתי כולל אותי או שנהגנו כשורה? האם שניים מאיתנו יכלו לעשות את הפעולה יחד? בכבוד רב ו
תשובה: אסור לקרוא לילד לעשות איסור אלא אם זה לצורכו. לאחר שפתחו את הדלת ונדלק האור, צריך להשאיר את הדלת פתוחה, ואם היא תיסגר מעצמה זה ר. אם הילד צריך משהו מהמקרר מותר לו לפתוח אבל לא לסגור.
שאלה: אח ששייך לכת סיינטולוגיה: יש לי אח שהצטרף לפני כמה שנים לסיינטולוגיה. הוא טוען שמדובר בשיטה פסיכולוגית נפשית שלא קשורה לדת ולא סותרת את התורה, האם זה נכון? האם אני יכול לשמור על קשר איתו, ללכת אליו לארועים עם הילדים שלי? לא מזמן הייתי אצלו בשבת בר מצווה שהוא עשה לבן שלו וזה היה נראה ר גמור.
תשובה: צריך לברר אצל מומחים לנושא אם אכן הצדק עמו.
שאלה: ברית ביום השמיני לאחר ניתוח קיסרי: מדוע לא עושים ברית ביום השמיני לאחר ניתוח קיסרי? אם יש חשש לחילול שבת אפשר לדחות את הברית,למה בגלל שמדובר בניתוח קיסרי. השאלה נשאלה בהמשך לשאלה "ברית בשבועות במושב ללא מוהל"
תשובה: הגמרא במסכת שבת (קלה, א) מביאה את דברי רב אסי, שכל שאמו טמאה לידה נימול לשמונה וכל שאין אמו טמאה לידה אינו נימול לשמונה. שנאמר: "אשה כי תזריע וילדה זכר וטמאה... וביום השמיני ימול בשר ערלתו". התורה הסמיכה נימול ליום השמיני לטומאת לידה ומכאן לומדים שרק בן למי שטמאה לידה נימול ליום השמיני. בניתוח קיסרי (יוצא דופן) האישה אינה טמאה לידה מאחר ולא הייתה כאן לידה טבעית (טומאת נדה יש לה). למסקנה הגמרא מעמידה שזו מחלוקת שנחלקו בה גם אמוראים וגם תנאים. ובבית יוסף (יורה דעה רסב) כתב, שיש פוסקים כרב אסי ויש הפוסקים כדעות החולקות ומאחר וזה ספק הכריעו הפוסקים לחומרא, שלא למול בשבת.
שאלה: נקיות והכנה לתפילה: הטיל מים לפני תפילה וניתזו מספר טיפות על הבגד התחתון. האם מותר להתפלל?
תשובה: מותר. שו"ע עח,א.
שאלה: נהג אוטובוס שהעלה נוסעים ללא ת : עליתי על אוטובוס שבו מכונסת הכרטיסים התקלקלה ולכן הנהג העלה את כל הנוסעים ללא ת (ואני לא זוכר אם איזה נהג נסעתי). האם עליי לשלם לחברת האוטובוסים לנהג אחר?
תשובה: לא, כנראה שזו ההוראה שהנהג קיבל, שכאשר יש תקלות החברה סופגת זאת כדי לא לפגוע באמון הציבור.
שאלה: לשלוח את הילדים ליום הולדת שלא באווירה דתית: לכבוד הרב, יש לי אחות אחת ויש לה שלושה ילדים - ילדה בת 9 ותאומים בני 6. אחותי עושה יום הולדת לתאומים בני ה 6 בבית. אציין כי היום הולדת אינו אמור להיות באוירה דתית - כלומר יביאו ליצנית וישמיעו שירים של הציבור לא שומר תורה ומצוות. ההורים לי מבקשים לקחת את הילדים שלי ילד בן 8, ילדה בת 5 וילדה בת 3, יש לי עוד תינוק בן שנה - לגביו זה לא רלוונטי. כמובן שאנו דתיים לאומיים חרדים כך שאיני מעוניין שילדיי יהיו חשופים ללבוש של הילדות שיגיעו לשם, לאמהות שלהם, לליצנית שתגיע לשירים שהם ישמיעו שם ועוד דברים שאינם ברוח החינוך שאני מעוניין להנחיל לילדיי. אמי טוענת כי אני גורם לפירוד במשפחה וגם כך ילדיי אינם מנותקים מסביבה חילונית שהם רואים ברחוב ואני מגזים בכך שאיני רוצה להביאם. אשמח לשמוע מה דעת הרב בנושא.
תשובה: אתה צודק ואל תשלח את הילדים למסיבה. אבל כדי לא לפגוע בקשר המשפחתי תבוא לפני המסיבה או אחריה עם ילדיך ותן מתנה יפה לתאומים וכך תשמור על הקשר בלי לחשוף את ילדיך למה שלא רצוי בעיניך.
שאלה: לנוח בימים של חופש - ביטול תורה?: יש ימים בשבוע שיש לי בהם חופש או אפילו סתם ימים. קשה לי לקבוע עיתים במשך היום, כי אם אני קובע בשעה מסויימת אז ביום אחר יכול לצוץ לי משהו כזה או אחר בשעה הזו אלא אם כן אני אקום בשעות לא שעות, שזה ממילא לא אפשרי לי כרגע. השאלה היא האם בימים של החופש, כשאני לומד ומרגיש שאין לי "כח" ומעדיף "לנוח" על המחשב או לעשות משהו אחר, האם זה נחשב ביטול תורה? הרי אם אני כל היום ידחק את עצמי ללמוד וללמוד גם כשלא בא לי האם זו הדרך?
תשובה: הדרך המומלצת היא לקבוע עיתים קבועות לתורה, בין בימי עבודה בין בימי חופש, ואז לא יצוץ שום דבר באותן שעות.
שאלה: שומר שנעלם באמצע משמרת: הזמננו שומר לשמירת לילה בטיול שנתי דרך חברת שמירה. השומר אמור להיות מבחינת חוקי משרד החינוך בשטח עד שעה 6:00 בבוקר. בשעה 4:00 בבוקר התעוררתי למשמרת שלי יש לנו גם סבב שמירה של המחנכים - חיפשתי את השומר בכל המתחם, התקשרתי אליו - אולם לא הצלחתי ליצור איתו כל קשר. לאחר מכן הודענו לחברת השמירה שהשומר לא השלים את שמירתו ושלפחות משעה 4:00 נעלמו עקבותיו. השומר טוען שהוא אמנם יצא מוקדם כדי להתפלל ותיקין ודורש שנשלם לו על הוצאותיו נסיעות ועל שמירתו. מה הדין? האם חייבים לשלם לו ת כלשהו או שברגע ששומר שובר שמירה לפני תום המשמרת שלו בלי ליידע - כל שמירתו בטלה ולא מגיע לו ת?
תשובה: אם אין חוזה או שבחוזה שנחתם אין התייחסות למצב שקרה יש לשלם לשומר עבור השעות ששמר, וכן עבור הנסיעות. הרב נריה צבי
שאלה: הגעלת תבנית מתכת מצופה טפלון : היש צורך להגעיל תבנית אפיה חדשה, עשויה מתכת מצופה טפלון, שאינה תוצרת הארץ? הטפלון הוא סוג של פלסטיק
תשובה: ב"ה שלו-ם וברכה, לא, הטפלון בדרך כלל לא מצופה וגם הציפויים למתכת בדרך כלל לא מהחי. הרב חגי בר גיורא
שאלה: מועד קיום אזכרה ויציאה לבית העלמין: דודתי המנוחה ע"ה נפטרה לפני שנתיים בכא סיון תש"ע ונקברה במקסיקו. ילדיה מבקשים לברר מתי עליהם לקיים אזכרה ומתי לצאת לבית העלמין מכיון שהשנה כ"א בסיון יוצא ביום ב. האם עליהם לקיים אזכרה ביום שבת י"ט בסיון?
תשובה: את האזכרה יש לעשות על פי תאריך הפטירה במקום בו היא נפטרה. למה לפי דעתך יש להקדים את האזכרה ביומיים?
שאלה: ארבע כוסות של נזיר: איך הנזיר שותה ארבע כוסות יין בפסח? האם הוא פשוט מבטל מצוות עשה?
תשובה: הוא לא שותה יין. מדאורייתא לא חייבים לשתות דווקא ארבע כוסות של יין. בהלכה מוזכר שמי שקשה לו לשתות יין, יכול לשתות חמר מדינה. הנזיר הירושלמי, חותנו של הרב גורן, היה שותה ארבע כוסות של מיץ תפוחים.
שאלה: כשרות מנגל למחמירים: אני וחברים יוצאים ליום גיבוש בצפון והנושא שעלה הוא כשרות המנגל למחמירים שבחבורה. המנגל נעשה בו שימוש בעבר אך לא נצלה בו בשר טרף אלא רק בשר כשר, לא מדובר בבשר חלק אלא בכשרות הרבנות. שאלתי היא האם מבחינת ההלכה יש מגבלה למחמירים לאכול מהבשר שיצלה במהלך הטיול? (חשוב לי לציין שטרחתי לקנות בשר חלק לארוע כדי לשמור על כשרות מרבית לחבריי המחמירים).
תשובה: בשר חלק אינו חומרה אלא דין. ומדין חומרה, תן לרשת להשרף מהאש (ליבון קל), שהאש תיגע 5 שניות בכול מקום ברשת. וה' יצליח דרככם.
שאלה: ללכת בחברון בשבת: כבוד הרב! א.אני גר בחברון, והמצב בחברון הוא שכשיהודי הולך ברחובות חברון (כמעט לכל מקום- גם לתפילה) ועובר ליד עמדה צבאית (אין אפשרות בלי לעבור) מדווחים החילים באותו עמדה, לחילים בעמדה הסמוכה בקשר צבאי, על מעבר היהודי - לצורך בטחונו - רציתי לשאול בענין לגבי שבת על הצדדים להתר וכן אולי בכלל כדאי למעט בהליכה ברחובות בשבת ולהשאר בבית (אם צריך למעט, מה לגבי הליכה למערת המכפלה ולעוד דברים נצרכים). אולי ראוי לציין שאני לא רואה כל כך צורך בדיווח ואולי הייתי מעדיף בלעדיו ולהרגיש חופשי בלי שמדווחים עלי על כל פעולה שאני עושה. ב.ראיתי בספר "אם הבנים שמחה" (פרק ג אות עא בסוף) שמעלה המחבר אפשרות לברך "שהחיינו" על התחלת עבודת אדמה בא"י ובבנית בית בא"י כמו שמברכים על עשיית סוכה ולולב (עפ"י שו"ת הרשב"ש סי א -ב-ג, וכן החת"ס בחידושיו לסוכה), רציתי לדעת מה דעת הרב על ברכה זו? ב מראש וסליחה על טרחה.
תשובה: א. לא נראה שבגלל זה צריך להפסיק לצאת מהבית, זה כמו לגזור להפסיק לגור שם, וכנ"ל לגבי כל מקום שיש בו שמירה בשבת. ב. אנחנו פוסקים שלא לברך "שהחיינו" על התחלת מצווה.
שאלה: דף ריק-מוקצה?: הרי שימושו לכתוב עליו! השאלה נשאלה בהמשך לשאלה "הפרדת דפי פוליו בשבת"
תשובה: בלוק דפים הינו מוקצה. כלי שמלאכתו לאיסור הוא אחד מסוגי המוקצה, בין אם נעשה בו האיסור כמו עט או נעשה עליו האיסור כמו דפים לכתיבה.
שאלה: 9 קבין של מים: מה השיעור (זמן) שצריך לעמוד בדוש רגיל כדי שיישפך על הגוף 9 קבין?
תשובה: טומאת בעל קרי נשארת עד שאדם יטבול במקווה או ישפוך על עצמו תשעה קבין מים בבת אחת. תשעה קבין הם בסביבות שנים עשר ליטר ואפשר לשפוך את המים על ידי הטוש במקלחת, שהמים זורמים ברציפות כמה דקות, כשתיים-שלוש דקות (בנטלה רגילה יש בערך ליטר ואפשר לשער על ידי זה). כמובן, שלמקווה יש יתרון של מים טהורים.
שאלה: הכשר על משחת שיניים ומסטיק: האם צריך הכשר על מסטיק או על משחת שיניים?
תשובה: ב"ה שלו-ם וברכה, כן. כי כל דבר שיש לו טעם ונכנס לפה צריך הכשר. הרב חגי בר גיורא
שאלה: כשרות אתרוג תימני: לרבנים החשובים. לפני כשש שנים קניתי עץ אתרוג ממשתלת גמזו, כי שמעתי המלצה מאחד הרבנים שלכם שהם משתלה כשרה. ביקשתי עץ של אתרוג תימני ונתנו לי. לא מזמן שמעתי שצריך מסורת על כשרותו של האתרוג שאיננו מורכב. התקשרתי אליהם והם אמרו לי שהאתרוג שהם מכרו לי תימני ומקורו ביהודי תימני, וכשביקשתי לראות שטר כתוב אמרו שאין להם. האם מספיק לסמוך על דבריהם כדי שאוכל להיות בטוח שהעץ שקניתי הוא אתרוג תימני או שללא משהו כתוב אין בידי אתרוג תימני אלא כשר סתם או אולי אפילו מורכב?
תשובה: וברכת ד' באופן כללי בהלכה עד אחד נאמן באיסורים, אבל כבר כתב ערוך השלחן שיש תקנה שאין להאמין לבעל העסק (שיש לו רווחים כלכליים) על המוצרים ועל כן יש דרישה להביא תעודות כתובות מרבנים מוכרים שאמנם הסחורה היא כשרה. דין זה איננו מיוחד לאתרוגים וכדו' אלא לכל דבר הנמכר. (יש מקרים שהקלו, כאשר הקונה מכיר את בעל העסק באופן אישי ולא סתם עדות של עד אחד). על כן גם באתרוגים, ואולי אדרבא באתרוגים שיש הרבה מורכבים יש לדרוש תעודה מסודרת מבעל המטע שגידל את האתרוגים. אמנם לעניין אתרוג שאין עליו תעודה א"כ הרי זה ספק מורכב, כמו כן יש מספר דעות (שלא נפסק כמותן) המתירות אתרוג מורכב. על כן יתכן שאדם יוצא בכך ידי חובה, אבל ברור שעדיף שיהיה עץ עם חזקה ברורה של כשרות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שהחיינו על בגד חדש שאינו מיוחד: לכבוד הרב שליט"א. האם יש לברך שהחיינו על בגד חדש שמעיקרא לא הייתי כ"כ שמח בו (חולצה לבנה פשוטה לשבת, לא חליפה מיוחדת), אבל אני שמח על עצם ברכת שהחיינו שבגללו אני מברך (כגון: חולצה חדשה ליום העצמאות ירושלים וכיו"ב)?
תשובה: אם לא מרגישים שמחה, לא מברכים.
שאלה: מפגש משפחתי בשנת האבל: האם מותר לקיים מפגש משפחתי בשנת אבל על אם? ליתר דיוק, הארוע יתקיים בתוך שלושים יום לאבל, בתוך הנחה שרגל (חג השבועות) מבטל גזירת שלושים. מטרת המפגש היא הכרות של חלקי המשפחה (ביניהם כאלה שלא דיברו מחמת ריב במשך שנים). המפגש מתוכנן בגן ציבורי ויוגש כיבוד אך ללא שירה.
תשובה: מותר. ברכה והצלחה.
שאלה: חליטת בשר לאחר המליחה: יש כשרויות שחולטות את הבשר לאחר המליחה?
תשובה: ב"ה שלו-ם וברכה, לא ידוע לי. הרב חגי בר גיורא
שאלה: לקלף שפתייים יבשות בשבת:! קודם כל אני חדש פה וממש התרשמתי מהחומר הרב שהושקע פה כל הכבוד לכם. עכשיו לשאלה: יש מקרים לפעמים שהשפתיים של יבשות ואני מקלף אותם. האם זה מותר בשבת?
תשובה: ביד אסור, בשפתים מותר אם נקלף ברובו ויש צער. ה' יצליח דרכך.
שאלה: הדלקת רק שתי נרות ליום טוב: מי שנוהג להוסיף נרות בשבת, האם יכול להסתפק בשני נרות ביום טוב?
תשובה: כן.
שאלה: לכתחילה או בדיעבד?: האם לא משמע מלשון השו"ע שדווקא אם התחיל, אבל לכתחילה לא יתחיל? חזק וברוך. השאלה נשאלה בהמשך לשאלה "נקיות והכנה לתפילה"
תשובה: המציאות בשו"ע שדלף לא שתן באמצע תפילת העמידה על בגד הפנימי, ובכל אופן מותר לכתחילה. ובוודאי מותר לכתחילה לגבי שאלתך.
שאלה: לבנות מצבה לאחר ארבעים שנה: לאחרונה גיליתי כי סבי מצד האבא, שהנני קרוי על שמו, קבור בישראל, זאת לאחר שסברתי כל חיי כי הוא קבור בברזיל. אחרי בירור עם חברא קדישא בחיפה מצאתי את המיקום של הקבר ולצערי גיליתי כי איש לא דאג מעולם למצבה עבורו. אציין כי הוא נפטר בשנת 1970 ואני מניח שלאחר ההלוויה איש לא פקד את חלקת הקבר יותר. אציין עוד, כי אבי ואחותו לא דאגו ביודעין למצבה והם אינם מעונינים להתעסק בנושא בעקבות משקעים מהעבר עם אביהם. שאלותי הם: האם עצם בניית המצבה והנצחת שמו עליה היא בגדר "מצווה"? האם עלי לומר קדיש על הקבר או שמה עלי להניח לנושא עקב הזמן הכה רב שעבר ולא "להעיר את המתים"? אודה מאוד על כל הנחיה בנושא זה.
תשובה: א. מותר לעשות מצבה על קבר סבך. ב. אם הוריך בחיים, נוהגים שלא לומר קדיש על פטירת אדם אחר אלא אם כן קיבלת לכך רשות מפורשת מהוריך. בשורות טובות.
שאלה: טבעת ברגל: האם מותר עפ"י ההלכה ללכת עם טבעת ברגל? (טבעת שלא בולטת ומושכת את העין)
תשובה: אין איסור, אך אם הדבר מושך תשומת לב לרגל לא ראוי.
שאלה: מה עם קעקוע?: דומני שלא הוקראה לכבוד הרב כל השאלה, ולא הובהר לו בדיוק את הבעייתיות בטיפול. מהתשובה ברור שהרב הבין שהבעייה היא רק מצד "לא ילבש", וע"כ ענה שכאן אין כי זה רק כדי להראות נורמלי. אבל מה לגבי הבעייה של כתובת קעקע? הרי זה לכאורה נראה ממש כקעקוע, שמחדירים צבע (פיגמנט) תחת העור במחט! או שמא אין זה נחשב ממש כצבע, ושמא כיוון שעשוי לדהות עם הזמן קל יותר? אשמח שהשאלה תובא שוב בהבהרה לכבוד הרב ונשמע דעת התורה בענין! השאלה נשאלה בהמשך לשאלה "מיקרופיגמנטציה לשיער"
תשובה: כיוון שזה לא תמידי, אלא דוהה לאחר זמן, מותר לעשות זאת.
שאלה: כשרות במאפים: לכבוד הרב, יש לי חברה שאינה דתית, מידי פעם הוא מכבדת אותי במאפים מעשי ידיה, מאחר והיא יודעת שאני מקפידה מאוד ושומרת על כשרות (למהדרין), היא מתארת לי כיצד היא הכינה,חשוב לי לציין שאין חשש בשר-וחלב : הכלים מופרדים, החומרים המרכיבים כשרים, התנור מוכשר. אני מעוניינת לברר, מה עלי לבדוק, איך אני יודעת שאכן הכל כשר והאם מותר לי לטעום ממעשי ידיה? מראש.
תשובה: ב"ה חג"י סיון תשע"ב שלו-ם וברכה אם התנור כשר וחומרי הגלם כשרים, יש לוודא ניפוי קמח, בדיקת חרקים מפירות יבשים ותותים וכו' והפרשת חלה. אני מציע שפעם תכיני עוגה ביחד איתה כך תוכלי ללמד אותה ולוודא שהכל כשר. ויאוכלו ענווים וישבעו הרב חגי בר גיורא
שאלה: אוכל עם חשש חילול שבת: לכבוד רב, אנו משפחה דתית, מידי שבת אנו מארחים קרובי משפחה. הם מגיעים בתוך השבת, בנסיעה ברכב, לעיתים הם מביאים איתם דבר מאכל. כיצד לנהוג באוכל זה, האם מותר לאוכלו על אף שהוסע בשבת ע"י יהודי? מראש.
תשובה: חשוב לומר שימנעו מלהסיע אוכל בשבת. ובכל מקרה, זה לא נעשה בטעות ולכן אסור.
שאלה: שייט בסירה: הוזמנתי לשייט בסירה עם חברים. מדובר על שייט בן כמה שעות למרחק כמה קילומטרים מהחוף. האם יש פה בעיה של יציאה מהארץ?
תשובה: כמה קילומטרים זה עדיין בגדר מים ריבוניים של ישראל.
שאלה: מצווה לקלל שונאינו: האם זה אומר שיש מצוה וחייבים לקלל את שונאינו, ואולי גם יהודים פושעים, או שאפשר להיות חסיד? השאלה נשאלה בהמשך לשאלה "להתפלל על תיקון המינים והמלשינים"
תשובה: כשח אמרו "למינים אל תהיי תקווה" למי הם התכוונו? רבי יונתן אייבשיץ בספרו "יערות דבש" אומר, שברכה זו נתקנה על פושעי ישראל ששיתפו פעולה עם הנוצרים הראשונים. מי אלו המינים? מי שעוזב את עמ"י ומצטרף לאויבינו ופועל נגד עמ"י הוא בכלל המינים. אנו מתפללים גם "השיבנו אבינו לתורתך", וודאי שאנו רוצים שכולם יחזרו בתשובה, אך מי שאינו חוזר בתשובה אנו מתפללים שהקב"ה יסלק אותם מאיתנו.
שאלה: טעם היתר קילוף שפתיים: מה הסיבה לכך שמותר לקלף שפתיים יבשות אם הם התקלפו ברובם ואם יש צער? האם זה לכתחילה? האם יש היתר לשים איזו משחה או שמן על שפתיים יבשות? השאלה נשאלה בהמשך לשאלה "לקלף שפתייים יבשות בשבת"
תשובה: ההיתר כיון שפירשו רובן וקרובין להנתק ומשום צער התירו בשינוי.(שכח,לא) משחה אסור, שמן שיש עור סדוק אסור נחשב לרפואה אך אפשר דרך אכילה,להשים שמן על מאכל ולאוכלו מותר.(שו"ע שכז,א)
שאלה: מעבר הנחת תפילין ספרד אשכנז: הרב, בהמשך לשאלה, אבל צריך לעשות התרת נדרים או משהו לפני המעבר חזרה? השאלה נשאלה בהמשך לשאלה "מעבר הנחת תפילין ספרד אשכנז"
תשובה: אין צורך.
שאלה: אכילת בשר ודגים יחד לכתחילה: לכבוד הרב ליאור שליט"א השאלה היא לגבי אכילה בשר ודגים יחד. יש דעה של המג"א שמובא באו"ח קע"ג שבדעת הרמב"ם נשתנו בימנו הטבעים ואין חשש לסכנה. האם הרב פוסק את דעת המגן אברהם (ושכמותו כמו הדרכי תשובה והחתם סופר) שלכתחילה ניתן לסמוך עליהם או שרק בדיעבד ניתן לסמוך עליהם, כאשר אדם לא שמר על המנהג המקובל בנושא? השאלה נשאלה בהמשך לשאלה "אכילת דגים ובשר בימינו"
תשובה: לפי הרפואה בימינו אין בזה סכנה, ולכן אפשר לאכול בלי חשש.
שאלה: לנסוע למסע לפולין: נסיעה לפולין עם ביהס לצורך לימוד שורשים של עם ישראל, גדולי ישראל והקהילות שחרבו, ומחנות ההשמדה- האם יש בעיה בגדר יציאה מן הארץ? השאלה נשאלה בהמשך לשאלה "טיולים בחו"ל למה לא?"
תשובה: אם אין אפשרות ללמוד על נושאים חשובים אלו בארץ, מותר לצאת לחו"ל על מנת ללומדם. עם זאת, קודם שיוצאים יש לוודא שתהיה הכנה נפשית ומנטלית ראויה למפגש עם חוויות קשות איתם הכרוכות בביקור במקומות אלו, על מנת שלא תהיה פגיעה ברוחם של המבקרים. בשורות טובות
שאלה: ללמוד אחרי ק"ש שעל המיטה: אם בכל לילה אני לומד לפני קריאת שמע שעל המיטה וקרא מקרה ששכחתי וקראתי ק"ש, האם מותר ללמוד גם אחרי? או אפילו סתם ללמוד?
תשובה: המברך ברכת המפיל מותר להרהר בדברי תורה שנאמר: "אמרו בלבבכם על משכבכם ודומו סלה", אך אסור ללמוד. למרות שמותר לדבר כשצריך, וכן עם צריך לנקביו מותר לברך אשר יצר, וכן עם צריך לשתות. אלא אם אתה מברך המפיל ללא שם ומלכות מותר ללמוד. הרחבה לתשובה: בג"מ מובא שמברכים ברכת המפיל עם שם ומלכות וסופרים ברכה זו בין 100 ברכות שאדם מברך בכל יום. בהשפעת המקובלים נוצרו שני מנהגים נוספים אצל הספרדים : האחד - לברך המפיל בשם ומלכות רק לפני חצות, ואחרי חצות לברך בלי שם ומלכות (יחווה דעת ד, כא). השני - לברך המפיל ללא שם ומלכות. מקור המחלוקת כיצד להתייחס לברכת המפיל - הרי יש לחוש שמא לא ירדם והברכה תהיה לבטלה? ולכן האומרים לא לברך, שמא לא ירדם וכמו שאדם מברך ברכת הנהנין ולא טועם מהאוכל. והמנהג השני שאומרים לברך מתייחסים לברכת המפיל כברכת ההודאה על טבע השינה שהטביע הקב"ה לקיום האדם. ולכן לכאורה לדעה שלא מברכים בשם ומלכות אפשר ללמוד(ויברך המפיל ללא ברכה שנית).
שאלה: נסיעה לפוסט דוקטורט לחו"ל: בן משפחה שלי בשלבי סיום של כתיבת עבודת הדוקטורט במדעי הטבע. מקובל שצריך לנסוע לפוסט-דוקטורט, לתקופה של שנתיים בערך, לארצות הברית. הנסיעה מיועדת להחלפת ידע, לפגישה עם חוקרים אחרים וכיוצא באלה. חוקר שרוצה להמשיך בעבודת מחקר רצינית, ולהיות חלק מקהילת החוקרים - נוסע. הדבר כרוך, כמובן, במגורים במקום. הוא נשוי ולו ארבעה ילדים בגן ובבית ספר יסודי. אשמח לשמוע את דעתכם בנושא.
תשובה: מותר, כיוון שזה לצורך פרנסה.
שאלה: ברכה על הנחת טלית לצורך תפילה: לכבוד הרב, לפני מספר ימים, התבקשתי לשמש שליח ציבור בתפילת מנחה של חול. היות והייתי עם חולצה בעלת שרוולים קצרים, עטיתי על כתפי טלית של בית הכנסת, ללא ברכת "להתעטף". בסיום התפילה, העיר אחד המתפללים שהייתי צריך לברך, גם אם לא ביצעתי עטיפה (ישמעלית) של הראש. האם המעיר צדק בהערתו, וגם אם "עטפתי" רק את כתפיי, היה עלי לברך? אציין שאני מבני יוצאי קהילות הספרדים. וברכה,
תשובה: נראה לי שאם לא עטפת את הראש אין צורך לברך, אבל מדוע לא תעטוף את הראש ותברך ואח"כ תישאר עם העטיפה על הראש כל התפילה, הרי יש בזה מעלה גדולה.